தேர்தலுக்கு இன்னும் 8 மாதங்களே உள்ளதால் ஆளும் பா.ஜ.க.வும், எதிர்க் கட்சியான காங்கிரசும் இப்போதே தேர்தல் பணிகளில் தீவிரம் காட்ட தொடங்கியுள்ளன. தேர்தலுக்காக காங்கிரஸ் தலைவர் ராகுல் சமீபத்தில் மூன்று குழுக்களை அமைத்து அறிவித்தார். அதோடு மாநிலம் வாரியான ஆலோசனை கூட்டத்துக்கும் திட்டமிட்டுள்ளார். இதையடுத்து பாரதிய ஜனதா கட்சியும் மாநில பா.ஜ.க. அமைப்புகளை தேர்தலுக்காக தயார்படுத்தத் தொடங்கி உள்ளது. அதன் ஒரு பகுதியாக டெல்லியில் இன்று (செவ்வாய்க்கிழமை) பா.ஜ.க. முதல்வர்கள் கூட்டம் நடந்தது.